kardosdrur/scandi-wiki huggingface dataset:
Saint Paul's Church (Birmingham)

St Paul’s er en anglikansk kirke beliggende på St Paul's Square i Birmingham, England.

Den fredede kirke blev tegnet af Roger Eykyn fra Wolverhampton. Opførelsen begyndte i 1777 og kirken blev indviet i 1779. Kirken blev bygget på jord, frastykket fra Charles Colmores Newhall-ejendom. Det var i denne kirke at Birminghams tidlige fabrikanter og købmænd (f.eks. Matthew Boulton og James Watt) havde deres faste pladser.

Kirken er rektangulær i stil med St Martin-in-the-Fields i London. Spiret blev tilføjet i 1823 af Francis Goodwin.

Østvinduet 
Østvinduet har en glasmosaik fra 1791 af Francis Eginton efter et maleri (fra ca. 1786) af Benjamin West, der nu er i Dallas Museum of Art.  Billedet forestiller Pauli omvendelse på vejen til Damaskus.

Orgel 
Kirken har en glimrende akustik og benyttes også til koncerter, for tiden en månedlig orgelkoncertserie ved navn 'Thursday Live'.

Kilder 

 The Jewellery Quarter – History and Guide, Marie Elizabeth Haddleton, 
 Pevsner Architectural Guides – Birmingham, Andy Foster, 2005,

Eksterne links 

 St Paul's Church Website

Kirker i England
Bygninger, konstruktioner og anlæg i Birmingham
Etableret i 1779
Snot (band)

Snot var et punk og nu metal fra USA. Da forsangeren Lynn Strait døde, bestemte de sig for at lave albummet Strait Up, hvor de får hjælp fra venner f.eks. KoЯn, Slipknot, Sevendust, Incubus, Limp Bizkit og MCUD.

Studiealbum 
 Get Some (1997)
 Strait Up (2000)
 Alive! (2002)

Nu metal-grupper
Metalgrupper fra USA
Hård rock-grupper
Punkgrupper fra USA
Musikgrupper fra 1995
Nuuk Golfklub

Nuuk Golfklub er hjemmehørende i Nuuk, Grønlands hovedstad.

Klubben består af en 9 hullers DGU-rated bane, et klubhus samt diverse træningsmuligheder. Det hele placeret samlet nord for  Ilimmarfik på nordvejen til lufthavnen.

Banen har ni huller og måler 2.109 meter (gul tee) og 1.790 meter (rød tee).
Banen er på par 33 med et par 5-hul, fire par 4-huller og fire par 3-huller.

Golfspillere i Nuuk har siden 5. august 2000 haft mulighed for at spille på naturligt grønt græs i sommermånederne.

I vintermånederne spiller klubbens spillere indenfor i klubhuset på to Trackman-simulatorer.

Nuuk Golfklub er associeret medlem af Dansk Golf Union og medlem af Grønlands Idrætsforbund.

Noter 

Golfklubber og -baner
Sportsklubber fra Grønland
Golfklub
Golfklub
Static-X

Static-X er et amerikansk industrielt metal-band. Det blev stiftet i 1994 i Los Angeles, Californien af guitaristen Wayne Static og trommeslageren Ken Jay. Static-X regnes som et af de mest kendte bands inden for den industrielle metal-genre. Bandet har udtalt, at de i stor grad er influeret af bands som Ministry, Prong, Pantera og Type O Negative.

Per 2007 har Static-X lanceret fem studioalbum, én EP og et samlealbum. Den mest succesfulde plade er debutalbumet Wisconsin Death Trip, som solgte over én million eksemplarer i USA og blev platin-certifiseret i 2001. Machine og Cannibal, som henholdsvis blev udgivet i 2001 og 2007, har også modtaget betydelig succes.

Diskografi 
 Wisconsin Death Trip (1999)
 Machine (2001)
 Shadow Zone (2003)
 Start a War (2005)
 Cannibal (2007)
 Cult of Static (2009)
 Project: Regeneration Vol. 1 (2020)

Referencer

Eksterne henvisninger 

 
 
 

Musikgrupper fra USA
Industrial metal-grupper
Heavy metal-grupper
Groove metal-grupper
Alternative metal-grupper fra USA
Musikgrupper fra 1994
S.T.A.L.K.E.R. 2: Heart of Chornobyl

S.T.A.L.K.E.R. 2: Heart of Chornobyl er et nu genåbnet post-apokalyptisk first-person shooter spil, der bliver udviklet af ukrainske GSC Game World.

Udviklingen af spillet blev annonceret i 2010 og var sat til udgivelse i 2012. 23. december 2011 annoncerede GSC at man ville fortsætte udviklingen af spillet, også selvom der tidligere var rygter om at spillet var droppet. Men den 26. april 2012 meldte GSC Game World at de lukkede og slukkede, og derfor blev projektet nedlagt. Efter 5 år uden aktivitet, offentliggjorde Sergei Grigorovich at S.T.A.L.K.E.R 2 projektet endnu engang blev genåbnet. I marts 2018 annoncerede GSC, at spillet var blevet sat til videreudvikling. Det er på nuværende tidspunkt sat til at blive udigvet i 2021.

Referencer

Eksterne links 
Udviklernes side

PlayStation 3-spil
Xbox 360-spil
Windows-spil
Janus Billeskov Jansen

Janus Billeskov Jansen (født 25. november 1951) er en dansk filmklipper, som har været aktiv siden 1970. Han har samarbejdet med instruktører som Nils Malmros, Bille August og Søren Kragh-Jacobsen og er belønnet med Æres-Bodil prisen i 2005 for sit mangeårige arbejde.

Janus Billeskov Jansen er søn af F.J. Billeskov Jansen

Udvalgt filmografi 
Nedenstående filmografi indeholder de film og tv-serier som Jansen har klippet.

Noter

Eksterne henvisninger 
 

Filmklippere fra Danmark
Personer i Kraks Blå Bog
Svømmehalskvarteret

Svømmehalskvarteret er et område omkring Frederiksberg Svømmehal opført 1934.

Centralt i Svømmehalskvarteret lå det filantropiske boligbyggeri De Classenske Boliger, der opførtes 1866-1881 i et bredt bælte fra Godthåbsvej ned mod Nyelandsvej. Nedrivningen af komplekset påbegyndtes allerede før 1. verdenskrig, men det tog 40 år før den sidste boligblok blev revet ned.

I salgsreklamer for boliger i Svømmehalskvarteret, bliver  Cafélivet  på Godthåbsvej ved Aksel Møllers Have ofte fremhævet. 

Midt i området ligger Aksel Møllers Have opført 1946. Ud for Godthåbsvej ved Metronomen (Det tidligere, Byggeriets Hus) kommer den nye Metro Station Aksel Møllers Have Station til at ligge.

Eksterne henvisninger 
 Frederiksberg Kommune – Svømmehalskvarteret

Kvarterer på Frederiksberg
Philip de László

Philip Alexius de László (født 30. april 1869 i Budapest, død 22. november 1937 i London) var en ungarsk maler især kendt for sine portrætter af kongelige og adelige kunder. Han var en af de førende portrætmalere i starten af 1900-tallet.

Karriere 
Philip de László blev født i Budapest som Laup Fülöp Elek, søn af en jødisk skrædder, Adolf Laup.  Familien ændrede deres efternavn til László i 1891.

Da han var ung var han ansat som lærling hos en fotograf, mens han studerede kunst. László fik fik en plads på det Nationale Kunstakademi hvor han studerede under Bertalan Székely og Károly Lotz. Sidenheden studerede han i München og Paris. 

Hans portræt af pave Leo XIII gav ham en guldmedalje ved Verdensudstillingen i Paris i 1900.

I 1903 flyttede László til Wien og i 1907 til London, hvor han bosatte sig resten af sit liv.

Hans kunder gav ham talrige medaljer og anerkendelse. I 1909 blev han æresmedlem af Royal Victorian Order, som han fik af kong Edward 7. af Storbritannien.

I 1912 blev han adlet af kejser Franz Joseph 1. af Østrig-Ungarn, under navnet László de Lombos, hvilket familien siden forkortede til de László.

László blev i 1914 britisk statsborger, men blev under 1.verdenskrig interneret i 12 måneder fra 1917-1918.

László fik i 1936 et hjerteanfald og igen året efter, hvor han døde. I 1939 blev bogen Portrait of a Painter. The authorised Life of Philip de László  udgivet. Bogen var skrevet i samarbejde med László.

Ved hans død havde han malet over 2700 portrætmalerier.

Galleri

Referencer

Eksterne henvisninger 

 National Portrait Gallery biographical profile and links to images; retrieved 15 August 2007.
 Articles on de László, jssgallery.org; accessed 15 August 2007.
 Interview with the Hon. Sandra de Laszlo  regarding her grandfather-in-law's work and current appeal; retrieved 15 August 2007.
 Royal Society of Portrait Painters' millennium catalogue; accessed 17 October 2014.
 Portræt af Prinsesse Victoria Alexandra Olga Mary af Wales (Oil on Cardboard, 1907), npg.org.uk; accessed 17 October 2014.

Portrætmalere
Malere fra Ungarn
Personer fra Budapest
Adel fra Østrig
Jøder fra Ungarn
Matthias Hansen (borgmester)

Matthias (Mads) Hansen (1555 – 1628) var en dansk købmand og borgmester i København.

Han var søn af købmand Hans Hansen fra Flensborg. Han blev 1613 rådmand og 1622 borgmester i København, hvilket han var til sin død.

I 1616 opførte han den stadig eksisterende købmandsgård opkaldt efter ham på Amagertorv. Af bygningens rige dekoration kan vi slutte, at Hansen var en velbeslået købmand, hvilket også understøttes af, at hans enke arvede bygningen og kunne leve resten af sit liv i huset. Efter hendes død blev gården arvet af hendes stedsøn, Matthias Hansens eneste søn, Hans Matthiassen Mechlenburg.

Familie 
Matthias Hansen var gift fem gange:
  med Marine Jörgensdatter Moth
 med Wendele von Delden
 med Geske Pedersdatter
 med Ingeborg Mechlenburg
 med Ingeborg Leiel Frederiksdatter, der levede endnu 1658, datter af borgmester i Helsingør Frederik Leiel

Hans tredje hustru var vel datter enten af Hans eller af Oluf Mechlenburg, der nævnes i indledningen til Hr Thomles Afhandling eller muligvis af proviantskriver Claus Mechlenburg (død før 1620), gift med Ingeborg Pedersdatter, datter af renteskriver Peder Hansen og gift 2. gang med Claus Thor Straten, borgmester i Køge. Eller, mener andre, het hun Gese Pedersdatter Severinus (31. okt. 1585 København-2. juli 1603 sst.)  og var en datter af Peder Sørensen (Petrus Severinus) (ca. 1641 Ribe-28. juli 1602 København), professor og kgl. livlæge, og Drude Tor Smede (Thorsmede) (19  april 1567 Flensburg-21 . sept. 1610). 

Matthias Hansen og Ingeborg Mechlenburg havde mindst 2 børn, der optog moderens familienavn:
 Hans Matthiassen Mechlenburg (7. marts 1619 – 2. oktober 1663), rejste længe udenlands og studerede bl.a. i Leiden 1636, siden borger i København. Gift 28. september 1651 med Margrethe Rosenmeyer Henriksdatter (5. september 1630 – 5. april 1666).
 a-c) 3 børn, heriblandt 2 sønner, som døde før faderen
 d) Ingeborg Margrethe Mechlenburg, gift med Frants  (Frantz) Müller til Gundetved (nu Selchausdal) (d. 1704), sønn av rentemester Henrik Müller (1609 Itzehoe-92) og (Anne?) Sophie Hansdatter posthumt adlet Rosenstierne. Han solgte gården på Amagertorv, da han 1670 udnævntes til kgl. residerende kommissarius i Amsterdam. 1704 får hans enke 300 rigsdaler årlig pension mod at alle prætensioner på, hvad hendes afdøde mand havde haft tilgode fra sit ophold i Holland, skulle bortfalde.
 2.  Ingeborg Matthiasdatter Mechlenburg (død 1660) gift 1. gang med Verner Klouman den yngre (død 1657), 2. gang med Peter Holmer (død 1685), begge rådmænd i København.

Desuden var Hansen måske far til Kirsten Madsdatter, som blev en af Christian IV's elskerinder, og som sammen med kongen fik sønnen Christian Ulrik Gyldenløve.

Kilder 

Borgmestre i København
Rådmænd i København
Købmænd fra Danmark
Danskere i 1600-tallet
Personer fra Flensborg
Matthias Hansen

Mat(t)hias Hansen er navnet på flere personer:

 Matthias Hansen (borgmester) (1555-1628) – dansk borgmester
 Matthias Hansen (arkitekt) (1781-1850) – dansk arkitekt (Johan Matthias Hansen)
 Mathias Hansen (født 1984) – dansk fodboldspiller (Mathias Lykke Hansen)
Clostridium difficile

Clostridium difficile er en antibiotikaresistent, toksin-dannende bakterie, der forårsager tarminfektioner efter antibiotikabehandling (antibiotika-associeret tyktarmsbetændelse) og kan forårsage den alvorlige sygdom pseudomembranøs enterokolitis. Tarminfektionen opstår typisk som komplikation hos alvorligt syge, ældre patienter under indlæggelse på sygehus, og dødeligheden kan være op til 25 %.

Forandringer af den bakterielle flora i tarmen som en naturlig følge af en antibiotikabehandling giver Clostridium difficile gode muligheder for at trives, da den er resistent over for mange antibiotika.
 
Tarminfektioner med Clostridium difficile behandles med metronidazol (Flagyl) og Vancomycin.

Bakteriologisk er Clostridium difficile klassificeret som en anaerob, grampositiv, sporedannende stav. Bakterien omtales i medierne som "dræberbakterie".

Virkningsmekanisme 
De bedst kendte Clostridium difficile-toksiner er cytotoxinerne A and B, som er enzymer, glucosyltransferaser, der inaktiverer bestemte signalproteiner (Rho-familien af GTPaser),  der  regulerer actin, som indgår i mange essentielle cellulære processer.

027 
C. difficile PCR ribotype 027 (CD027 eller C.diff.027) er en hypervirulent variant med højere produktion af toksin A og toxin B. Desuden danner et særligt "binært toksin". 027 medfører dermed et mere alvorligt klinisk forløb og en højere dødelighed.

Sygdomsudbrud i Danmark 
 De første tilfælde af Clostridium difficile infektion i Danmark blev beskrevet i 2006.
 027 har i 2008-2009 været årsag til 60 tilfælde  på Nordsjællandske hospitaler.
 I perioden februar 2009 til februar 2010 har 199 patienter på Herlev Hospital været mistænkt for at være inficeret med 027. I første halvdel af 2009 døde 29 patienter af C. difficile-infektioner.
 I maj 2010 blev i alt 138 patienter på fire hospitaler i København (Herlev, Amager, Gentofte og Hvidovre) inficeret med 027 udover nogle isolerede tilfælde på andre hospitaler.

Se også  

 Clostridium botulinum
 Fæcestransplantation
 Hospitalsinfektion

Eksterne henvisninger 
 Clostridium difficile tarminfektion. Sundhed.dk
 Pseudomembranøs enterokolitis. Sundhed.dk
 Sådan undgår du Clostridium difficile. TV2 News, juli 2011
 Hund snuser sig frem til farlig bakterie. Videnskab.dk 2012

Eksterne links og referencer 

 Restoring order... Tending the Body’s Microbial Garden, Science, New York Times

Difficile
Et studie i rødt

Et studie i rødt (engelsk: A Study in Scarlet) er en Sherlock Holmes-roman af Arthur Conan Doyle. Den er skrevet i 1887. Det er det første værk om detektiven Sherlock Holmes og dr. John Watson. Romanen blev første gang oversat til dansk i 1893 under navnet "En Studie i Rødt". I 2012 udgav Rosenkilde & Bahnhof "Et studie i rødt" nyoversat af Mette Wigh Tvermoes.

Ifølge bogen selv er romanen skrevet af dr. Watson, som det er tilfældet i alle på nær fire af de i alt 60 Sherlock Holmes-historier, som tilsammen kaldes The Canon. Romanen er opdelt i to afdelinger.

Første del omhandler dr. Watsons allerførste møde i et laboratorium med Sherlock Holmes. De er begge i slutningen af tyverne. Dr. Watson er lige hjemkommet fra tjeneste som militærlæge i Indien, og han søger et sted at bo. Sherlock Holmes har fået øje på en lille lejlighed i Baker Street 221b, og de to aftaler at mødes den næste dag på adressen, hvor de så kan bo sammen. De to - meget forskellige - mænd flytter sammen, og snart dukker det første mysterium op. En mand er dræbt, og det sætter Sherlock Holmes i gang med at løse en mordgåde, som hænger sammen med hændelser mange år tidligere i Utah, USA.

Anden del foregår i Amerika - i Utah blandt mormoner - hvor et kærlighedsforhold mellem to unge mennesker, og skikken med flerkoneri giver stof til dramatik og ender med et mord i London.
Bogen er oversat til et utal af sprog, og den danske kunstner, Nis Jessen publicerede i 2005 en fuldt illustreret udgave med den originale 1887-tekst fra Beetons Christmas Annual - 1887.

Referencer 

Sherlock Holmes
Romaner fra England
Litteratur i 1887
Nightmare on Elm Street

A Nightmare on Elm Street er en amerikansk skrækfilm fra New Line Cinema der havde premiere i november 1984. Den blev instrueret af Wes Craven, med skuespillerne Robert Englund som Fred Krueger (bedre kendt som Freddy Krueger), Heather Langenkamp som Nancy Thompson, Ronee Blakley som Marge Thompson, John Saxon som Donald Thompson, Amanda Wyss som Tina Grey, Nick Corri som Rod Lane, og Johnny Depp som Glen Lantz. Dette var for øvrig Depps første film.

Filmen tager udgangspunkt i den opdigtede by Springwood i Ohio, USA, og stiller spørgsmålstegn ved hvor skellet mellem fantasi (drømme) og realitet går. Den onde hovedperson, Freddy Krueger, eksisterer kun i drømmeverdenen, men er i stand til at dræbe i den virkelige verden. Opfølgere til filmen fortsatte med at udviske overgangen mellem drøm og virkelighed, helt til den sidste film hvor Heather Langenkamp spiller sig selv og bliver jaget af Freddy Krueger fra filmene hun spillede med i.

Hovedsangen til filmen, «Bring Your Daughter... to The Slaughter» blev skrevet og sunget af den britiske musiker Bruce Dickinson fra Iron Maiden.

Serie 

I 2011 var der indspillet ni film i serien om Freddy Krueger. Filmen har derudover affødt en fjernsynsserie, bog- og tegneserieudgivelser.

Eksterne henvisninger 

 
 

Amerikanske film fra 1984
A Nightmare On Elm Street
Gyserfilm fra USA
Slasher film
Spøgelsesfilm
Frygtens Dal

Frygtens Dal (engelsk: The Vally of Fear) er en den fjerde og sidste Sherlock Holmes-roman af Arthur Conan Doyle. Den er baseret på et ang
Den er baseret på de angiveligt virkelige bedrifter af Molly Maguires og Pinkerton agenten James McParland. Historien blev først udgivet i Strand Magazine mellem september 1914 og maj 1915 og den første bog udgave blev udgivet i 1914 af George H. Doran Company i New York den 27. februar 1915. den er illustreret af Arthur I. Keller.

Sherlock Holmes
Romaner fra England
Cross River

Cross River er en delstat i det sydøstlige hjørne af Nigeria, ved Biafrabugten. Hovedstaden er byen Calabar i den sydlige del af området, der med 461.832 indbyggere (2005) også er den største by. Cross River grænser i øst til Kamerun,  mod nord til delstaten Benue, mod syd til Atlanterhavet, mod vest til delstaten Abia, i nordvest til delstaten Ebonyi, mod sydvest til Akwa Ibom. Delstaten var frem til 1967 en del af Eastern Region, og gik  mellem 1967 og 1976 under navnet South-Eastern State. Den inkluderede frem til 1987 Akwa Ibom, som da dannede sin egen delstat. Delstaten har navn efter floden Cross.

Inddeling
Cross River er inddelt i  18 Local Government Areas, med navnene: Abi, Akamkpa, Akpabuyo, Bakassi, Bekwarra, Biase, Boki, Calabar Municipal, Calabar South, Etung, Ikom, Obanliku, Obubra, Obudu, Odukpani, Ogoja, Yakurr og Yala.

Erhverv
I Cross River er det et  betydeligt jord- og skovbrug; blandt andet dyrkes yams, kassava, taro og majs til indenlandsk brug, og palmeolie, palmekærner, kakao og gummi til eksport. Fiskeri, blandt andet rejefiskeri, er vigtigt langs kysten. Industrien omfatter blandt andet produktion af levnedsmidler, cement , minedrift efter  kalksten, titan, tin og keramiske råstoffer.

Eksterne kilder og henvisninger

 Delstatens officielle websted 
  Cross River i Store norske leksikon. Hentet 2012-03-17

Nigerias delstater
Samsung Town

Samsung Town (삼성타운) er et betydeligt kontorbygningskompleks i Seocho-gu, Seoul, Sydkorea. Den fungerer som IT-central og hub for den multinationale virksomhed Samsung.

Samsung Electronics, Samsung C&T og Samsung Life Insurance har bygget tre bygninger, der er henholdsvis 44, 34 og 32 etager. Samsung Town er designet af Kohn Pedersen Fox. Samsung Electronics og Samsung C&T er flyttet ind i bygningerne, mens Samsung Life Insurance udlejer sin bygning til Samsung Electronics og andre.

Seoul
Town
Bjerre (flertydig)

Bjerre er et dansk efternavn, der henviser til blandt andre:

 Bent Fabricius-Bjerre - komponist og musiker
 Jens Bjerre (eventyrer) - eventyrer og filmmand
 Jens Bjerre Jacobsen - komponist og organist
 Jens Overgaard Bjerre - kunstmaler
 Jonas Bjerre - sanger og musiker
 Karen Margrethe Bjerre - skuespiller
 Kenneth Bjerre - speedwaykører
 Kresten Bjerre - tidligere fodboldspiller
 Maya Bjerre-Lind - skuespiller
 Morten Bjerre - håndboldspiller og træner
 Poul Bjerre - filosof, forfatter og arkitekt
 Svend Bjerre - parodist, skuespiller og entertainer
 Sys Bjerre - sanger og sangskriber

 steder
 Bjerre (Sydslesvig) - landsby i Angel i Sydslesvig
Ravn (flertydig)

Ravn er et dansk efternavn, der henviser til blandt andre:

 Allan Ravn
 Carsten Ravn
 Christian Ravn
 Dennis Ravn
 F. Kølpin Ravn
 Hans Mikkelsen Ravn
 Ib Ravn
 J.P.J. Ravn
 John Ravn
 Kurt Ravn
 N.F. Ravn
 Nis Jensen Ravn
 Olga Ravn
 Palle Lykke Ravn
 Peter Ravn
 Preben Ravn
 Theodor Ravn
 Thomas Bloch Ravn
 Troels Ravn
 Vilhelm Carl Ravn

Se også 
 Rafn
Klaus Helmersen

Klaus Robert Elling Helmersen (født 1943) er en dansk erhvervsmand.

I 1973 blev Klaus Helmersen ejer af modefirmaet Carli Gry, der under hans ledelse blev kendt for Jackpot-kollektionen til kvinder og Cottonfield-kollektionen til mænd. Disse mærker stod i 1990'erne for afslappet og funktionelt fritidstøj i naturmaterialer. I 2001 fusioneredes Carli Gry International og InWear Group til IC Companys. Helmersen blev milliardær, da firmaet gik på børsen 1996, men han har senere tabt et trecifret millionbeløb under finanskrisen. Helmersen blev i 1999 tvunget ud af Carli Gry.

Helmersen købte TV-Byen i Gyngemosen og Radiohuset i Rosenørns Allé af DR. Samtidig forsøgte han uden held at overtage Ejendomsselskabet Norden. Han har også investeret i rederier.

Via et holdingselskab ejer han herregården Store Frederikslund, som han købte i 1999 for 75 mio. kr., men Helmersen har i 2012 sat godset til salg med en udbudspris på 220-250 mio. kr. Han ejer desuden Glen Feshie Estate i Skotland.

Han er gift og har fire børn.

Kilder 
 Niels Møller, "Han var en af landets rigeste", Berlingske.dk, 11. november 2001.

Erhvervsfolk fra Danmark
Godsejere fra Danmark
Danskere i 1900-tallet
Danskere i 2000-tallet
Johannes Madsen

Johannes Søren Christian Madsen (født 30. juli 1875 i København, død 11. juli 1914 sammesteds) var en dansk redaktør.

Johannes Madsen var oprindeligt postassistent, senere stifter af og sekretær for Foreningen til Kaninavlens Fremme i Danmark og redaktør af dens tidsskrift 1895-1901, bibliotekar i Industriforeningen 1897-98, assistent i Zoologisk Have 1898-1902, deltager i ekspeditioner til Grønland, Indien og Kina 1900-02, redaktør og udgiver af Dansk Portrætgalleri og redaktør af De Kgl. Danske Ridderordener: Personalhistorisk Festskrift udgivet i anledning af Hans Majestæt Kong Christian Den Niendes 40 aarige Regeringsjubilæum paa foranstaltning af H. F. Grandjean Oberstlieutenant (A. Christiansen 1903). Han var Ridder af Dannebrog. Madsen døde kun 38 år gammel 1914. Han er begravet på Bispebjerg Kirkegård.

Madsen blev gift 27. marts 1907 i Holmens Kirke med Elisabeth født Grandjean (9. august 1883 i Nyborg – 14. juli 1979 i København), datter af oberstløjtnant Harald Grandjean, som han samarbejdede med omkring bogen De Kgl. Danske Ridderordener. Ægteskabet endte med skilsmisse den 5. september 1912.

Kilder 
 Kraks Blaa Bog 1910
 Slægtsside 

Riddere af Dannebrog
Personer i Kraks Blå Bog (afdøde)
Redaktører fra Danmark
Bibliotekarer fra Danmark
Eventyrere fra Danmark
Personer fra København
Danskere i 1800-tallet
Danskere i 1900-tallet
Genealoger fra Danmark
Biografiforfattere fra Danmark
Postfolk fra Danmark
Dansksprogede forfattere fra Danmark